आशुतोष पाण्डेय को परेशानी उस समय शुरू हुई जब उनके बैच के लोगों ने पदोन्नति न होने पर नाराजगी जताई। 1992 बैच के कुछ अफसरों ने डीजीपी और प्रमुख सचिव गृह से मुलाकात कर मांग की कि अविलम्ब उनके बैच को प्रोन्नत किया जाये। हालांकि आशुतोष पाण्डेय यह प्रोन्नति नहीं चाहते थे। क्योंकि ऐसा होने पर उन्हें लगता था कि आईजी बनते ही उनके हाथ से लखनऊ चला जायेगा। यह बात सही भी लगती थी क्योंकि लखनऊ में आईजी के पद पर सुभाष चन्द्र तैनात हैं जो मुख्यमंत्री के सचिव अनीता सिंह के पति हैं। उन्हें हटा पाना आशुतोष पाण्डेय की बस की बात नहीं थी। मगर जब यह नाराजगी बढ़ी तो 1992 बैच के अफसरों को आईजी बना दिया गया।